claudius-aelianus.de-natura-animalium 1.58
μελιττῶν δὲ ἐπίβουλοι καὶ ἐχθροὶ εἶεν ἂν ἐκεῖνοι , οἵ τε αἰγίθαλοι καλούμενοι καὶ τὰ τούτων νεόττια καὶ οἱ σφῆκες καὶ αἱ χελιδόνες καὶ οἱ ὄφεις καὶ αἱ φάλαγγες καὶ αἱ λύγγαι . καὶ αἳ μὲν δεδίασι ταῦτα , οἱ δʼ οὖν μελιττουργοὶ ἐλαύνουσιν αὐτὰ ἀπʼ αὐτῶν ἢ κόνυζαν ἐπιθυμιάσαντες ἢ χλωρὰν ἔτι μήκωνα πρὸ τῶν σίμβλων καταστήσαντες ἢ καταστρώσαντες . καὶ ταῦτα μὲν τοῖς ἄλλοις ἐχθρά ἐστι τοῖς προειρημένοις , σφηκῶν δὲ ἅλωσις ἐκείνη ἂν εἴη . κύρτον ἀπαρτῆσαι χρὴ πρὸ τῆς σφηκιᾶς καὶ ἐνθεῖναι αὐτῷ λεπτὴν μεμβράδα ἢ μαινίδα ὀλίγην καὶ σὺν τούτοις ἴωπα ἢ χαλκίδα · οἱ δὲ σφῆκες ὑπὸ τῆς ἐμφύτου γαστριμαργίας ἑλκόμενοι , καλοῦντος αὐτοὺς τοῦ δελεάσματος , ἐσπίπτουσιν ἀθρόοι , καὶ περιλαβόντος αὐτοὺς τοῦ κύρτου οὐκ ἔστιν αὐτοῖς τὴν ὀπίσω οὐκέτι ἐκπτῆναι . καὶ οἱ σαῦροι δὲ ἐπιβουλεύουσι ταῖς μελίτταις καὶ οἱ κροκόδειλοι οἱ χερσαῖοι · ὄλεθρος δὲ καὶ τούτοις ἐπιτετέχνηται ἐκεῖνος . ἄλφιτα γὰρ ἐλλεβόρῳ δεύσαντες ἢ τιθυμάλλου ὀπῷ ὑποχέαντες ἢ μαλάχης χυλῷ διασπείρουσι πρὸ τῶν σίμβλων τὰ ἄλφιτα · ὅπερ οὖν ὄλεθρον φέρει τοῖς προειρημένοις ἀπογευσαμένοις αὐτῶν . ἐμβαλὼν δὲ ἐς τὴν λίμνην φλόμου φύλλα ἢ κάρυα ἀπώλεσε τοὺς γυρίνους ὁ τῶν μελιττῶν δεσπότης ῥᾷστα . αἱ δὲ φάλαγγες ἀπόλλυνται νύκτωρ , ἐνακμάζοντος λύχνου τεθέντος πρὸ τῶν σμηνῶν καὶ ἀγγείων ἐλαίου πεπληρωμένων τῷ λύχνῳ ὑποκειμένων · αἳ δὲ πρὸς τὴν αὐγὴν πετόμεναι ἐμπίπτουσιν ἐς τὸ ἔλαιον καὶ ἀπολώλασιν · ἑτέρως δὲ οὐκ ἂν αἱρεθεῖεν ῥᾷστα . οἱ δὲ αἰγίθαλοι ἀλφίτων οἴνῳ διαβραχέντων ἀπογευσάμενοι καρηβαροῦσιν , εἶτα πίπτουσι , καὶ κείμενοι σπαίρουσι , καὶ εἰσὶν αἱρεθῆναι γελοῖοι , ἀναπτῆναι μὲν σπεύδοντες , ἀρχὴν δὲ ἀναστῆναι μὴ δυνάμενοι . οἳ δὲ τὴν χελιδόνα αἰδοῖ τῆς μουσικῆς οὐκ ἀποκτείνουσι , καίτοι ῥᾳδίως ἂν αὐτὴν τοῦτο δράσαντες · ἀπόχρη δὲ αὐτοῖς κωλύειν τὴν χελιδόνα πλησίον τῶν σίμβλων καλιὰν ὑποπῆξαι . ἀπεχθάνονται δὲ ἄρα αἱ μέλιτται κακοσμίᾳ πάσῃ καὶ μύρῳ ὁμοίως , οὔτε τὸ δυσῶδες ὑπομένουσαι οὔτε ἀσπαζόμεναι τῆς εὐωδίας τὸ τεθρυμμένον , οἷα δήπου κόραι ἀστεῖαί τε καὶ σώφρονες τὸ μὲν βδελυττόμεναι τῆς δὲ ὑπερφρονοῦσαι .
Lemmas: μέλισσα δέ ἐπίβουλος καί ἐχθρός εἰμί ἄν ἐκεῖνος , ὁ τε αἰγίθαλλος καλέω καί ὁ οὗτος νεόσσιον καί ὁ σφήξ καί ὁ χελιδών καί ὁ ὄφις καί ὁ φάλαγξ καί ὁ λύγγαι . καί ὁ μέν δείδω οὗτος , ὁ δέ οὖν μελιττουργός ἐλαύνω αὐτός ἀπό αὐτός ἤ κόνυζα ἐπιθυμιάω ἤ χλωρός ἔτι μήκων πρό ὁ σίμβλος καθίστημι ἤ καταστρώννυμι . καί οὗτος μέν ὁ ἄλλος ἐχθρός εἰμί ὁ προλέγω , σφήξ δέ ἅλωσις ἐκεῖνος ἄν εἰμί . κύρτος ἀπαρτάω χρή πρό ὁ σφηκιά καί ἐντίθημι αὐτός λεπτός μεμβράς ἤ μαινίς ὀλίγος καί σύν οὗτος ἴωψ ἤ χαλκίς · ὁ δέ σφήξ ὑπό ὁ ἔμφυτος γαστριμαργία ἕλκω , καλέω αὐτός ὁ δελέασμα , ἐσπίπτω ἀθρόος , καί περιλαμβάνω αὐτός ὁ κύρτος οὐ εἰμί αὐτός ὁ ὀπίσω οὐκέτι ἐκπέτομαι . καί ὁ σαῦρος δέ ἐπιβουλεύω ὁ μέλισσα καί ὁ κροκόδειλος ὁ χερσαῖος · ὄλεθρος δέ καί οὗτος ἐπιτετιχνῄσκομαι ἐκεῖνος . ἄλφιτον γάρ ἑλλέβορος δεύω ἤ τιθύμαλλος ὀπός ὑποχέω ἤ μαλάχη χυλός διασπείρω πρό ὁ σίμβλος ὁ ἄλφιτον · ὅς οὖν ὄλεθρος φέρω ὁ προλέγω ἀπογεύω αὐτός . ἐμβάλλω δέ εἰς ὁ λίμνη φλόμος φύλλον ἤ κάρυον ἀπόλλυμι ὁ γυρῖνος ὁ ὁ μέλισσα δεσπότης ῥᾴδιος . ὁ δέ φάλαγξ ἀπόλλυμι νύκτωρ , ἐνακμάζω λύχνος τίθημι πρό ὁ σμήνη καί ἀγγεῖον ἔλαιον πληρόω ὁ λύχνος ὑπόκειμαι · ὁ δέ πρός ὁ αὐγή πέτομαι ἐμπίπτω εἰς ὁ ἔλαιον καί ἀπόλλυμι · ἕτερος δέ οὐ ἄν αἱρέω ῥᾴδιος . ὁ δέ αἰγίθαλλος ἄλφιτον οἶνος διαβρέχω ἀπογεύω καρηβαρέω , εἶτα πίπτω , καί κεῖμαι σπαίρω , καί εἰμί αἱρέω γέλοιος , ἀναπέτομαι μέν σπεύδω , ἀρχή δέ ἀνίστημι μή δύναμαι . ὁ δέ ὁ χελιδών αἰδώς ὁ μουσικός οὐ ἀποκτείνω , καίτοι ῥᾴδιος ἄν αὐτός οὗτος δράω · ἀποχράω δέ αὐτός κωλύω ὁ χελιδών πλησίον ὁ σίμβλος καλιά ὑποπήγνυμι . ἀπεχθάνομαι δέ ἄρα ὁ μέλισσα κακοσμία πᾶς καί μύρον ὅμοιος , οὔτε ὁ δυσώδης ὑπομένω οὔτε ἀσπάζομαι ὁ εὐωδία ὁ θρύβω , οἷος δήπου κόρη ἀστεῖος τε καί σώφρων ὁ μέν βδελυττ́ω ὁ δέ ὑπερφρονέω .